სემ ნუიომა

სამუელ დანიელ შაფიშუნა ნუიომა (შხირას გჷმირინუაფუ მერკე ფორმა: სემ ნუიომა; , დ. 12 მესი, 1929, ონგანჯერა, ომუსატიშ რეგიონი, ნამიბია — ღ. 8 ფურთუთა, 2025)  — ნამიბიაშ სახენწჷფო მოღალე, ქიანაშ მაართა პრეზიდენტი 1990-2005 წანეფს. სვაპოშ ხემანჯღვერი 1960-2007 წწ. 

ბიოგრაფია
ორხველჷ ოვამბოშ ეთნიკურ ბუნას. 1954 წანას გათუ ოშქაშე სკოლა ვინდჰუკის. 1950-იანი წანეფიშ მაჟირა ნორთიშე აქტიურო ოკათუდჷ რევოლუციურ ყარაფის. 1958 წანას ოვამბოლენდიშ ოკათე ორგანიზაციაშ დორსხუაფაშ ინიციატივათ გჷშართჷ. 1960 წანას ობჟათე-ბჟადალი აფრიკაშ კათეფიშ ორგანიზაციაშ (სვაპოშ) ართ-ართი დჷმარსხუაფალი რდჷ. თი პარტიაშ, ნამუთ ლჷმენდჷ ობჟათე აფრიკაშ რესპუბლიკაშე ნამიბიაშ ზოხორინალაშო დო ხეშუულებაშ უჩაკანამი უმენტაშობაშა გჷნოჩამაშო. 1961 წანაშე ემიგრაციასიე. 1971 წანაშე ნამიბიაშ ოკათე-გჷმადუდიშულაფარი არმიაშ მადუდე რე. 

ნამიბიაშ ზოხორინალაშ გჷმოცხადაფაშ უკული გჷშაგორეს ქიანაშ მაართა პრეზიდენტო, ნამუსჷთ საპრეზიდენტო რეგალიეფი გაეროშ გენერალურ მელამოსექ ხავიერ პერეს დე კუელიარქ 1990 წანაშ 21 მელახის გჷნოჩჷ. პრეზიდენტიშ პოსტის ქჷდოსქიდჷ 3 ხანით. 2005 წანაშ 21 მელახშე პრეზიდენტიშ დო 2007 წანაშე სვაპო-შ ლიდერიშ აბანი დუთმჷ ჰიფიკეპუნიე პოჰამბას. 

თიში სქუა უტონი ნუიომა, 2010 წანაშ მელახშე 2012 წანაშა, ნამიბიაშ გალენური საქვარეფიშ მინისტრი რდჷ, ასე ნამიბიაშ იუსტიციაშ მინისტრიე (2012–ასეშახ)New Cabinet – opposition’s verdict - by Catherine Sasman .

 ქოძირით თაშნეშე 

 ნამიბიაშ პრეზიდენტი

რესურსეფი ინტერნეტის
 სემ ნუიომაშ ბიოგრაფია 
 Nujoma's interview to German magazine Die Welt (in German)
 Nujoma: Where Others Wavered (2006) imdb

სქოლიო



კატეგორია:ნამიბიაშ პრეზიდენტეფი
კატეგორია:ნამიბიარი პოლიტიკოსეფი
კატეგორია:დუნაბადი 1929
კატეგორია:ნამიბიარეფი